L 39/6
SL
Uradni list Evropske unije
9.2.2023
(7)
Poleg tega so Združene države Amerike obvestile Komisijo o devetih izbruhih visokopatogene aviarne influence pri perutnini v zveznih državah Kalifornija (1), Iowa (1), Kansas (2), Južna Dakota (1), Tennessee (1), Teksas (1) in Virginija (2) v Združenih državah Amerike, ki so bili med 4. januarjem 2023 in 30. januarjem 2023 potrjeni z laboratorijsko analizo (RT-PCR).
(8)
Po teh nedavnih izbruhih visokopatogene aviarne influence so veterinarski organi Kanade, Združenega kraljestva in Združenih držav Amerike okrog prizadetih obratov vzpostavili 10-kilometrska območja pod nadzorom in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(9)
Kanada, Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, ki so jih sprejeli za preprečitev nadaljnjega širjenja visokopatogene aviarne influence.
Komisija je ocenila navedene informacije.
Na podlagi navedene ocene in za varovanje zdravstvenega statusa živali v Uniji ne bi smel biti več dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi z območij z omejitvami, ki so jih vzpostavili veterinarski organi Kanade, Združenega kraljestva in Združenih držav Amerike zaradi nedavnih izbruhov visokopatogene aviarne influence, v Unijo.
(10)
Kanada je predložila posodobljene informacije o epidemioloških razmerah na svojem ozemlju v zvezi z devetintri­ desetimi izbruhi visokopatogene aviarne influence v obratih s perutnino v provincah Alberta (7), Britanska Kolumbija (5), Manitoba (11), Ontario (5), Quebec (4) in Saskatchewan (7) v Kanadi, ki so bili potrjeni med 7. aprilom 2022 in 9. novembrom 2022.
(11)
Poleg tega je Združeno kraljestvo predložilo posodobljene informacije o epidemioloških razmerah na svojem ozemlju v zvezi s trinajstimi izbruhi visokopatogene aviarne influence v obratih s perutnino v grofijah Cheshire (2), Cornwall (2), Devon (4), Somerset (1) in Staffordshire (1) v Angliji v Združenem kraljestvu, na otoku Lewis (1) na Škotskem v Združenem kraljestvu ter v grofiji Anglesey (2) v Walesu v Združenem kraljestvu, ki so bili potrjeni med 21. julijem 2022 in 24. oktobrom 2022.
(12)
Poleg tega so Združene države Amerike predložile posodobljene informacije o epidemioloških razmerah na svojem ozemlju v zvezi s petdesetimi izbruhi visokopatogene aviarne influence v obratih s perutnino v zveznih državah Kalifornija (5), Kolorado (2), Idaho (10), Kansas (2), Kentucky (1), Michigan (2), Minnesota (9), Montana (1), New Jersey (1), New York (1), Severna Dakota (2), Ohio (1), Oregon (1), Pensilvanija (2), Južna Dakota (6), Tennesse (1), Utah (2) in Washington (1) v Združenih državah Amerike, ki so bili potrjeni med 5. aprilom 2022 in 19. oktobrom 2022.
(13)
Kanada, Združeno kraljestvo in Združene države Amerike so predložili tudi informacije o ukrepih, ki so jih sprejeli za preprečitev nadaljnjega širjenja visokopatogene aviarne influence.
Zlasti po navedenih izbruhih navedene bolezni so Kanada, Združeno kraljestvo in Združene države Amerike izvedli politiko pokončanja za obvladovanje in omejitev širjenja navedene bolezni, ter dokončali tudi potrebne ukrepe čiščenja in razkuževanja po izvedbi politike pokončanja v okuženih obratih s perutnino na svojih ozemljih.
(14)
Komisija je ocenila informacije, ki so jih predložili Kanada, Združeno kraljestvo in Združene države Amerike, in ugotovila, da so bili izbruhi visokopatogene aviarne influence v obratih s perutnino odpravljeni in da ni več tveganja, povezanega z vstopom v Unijo perutninskega blaga z območij Kanade, Združenega kraljestva in Združenih držav Amerike, s katerih je bil vstop perutninskega blaga v Unijo začasno ustavljen po navedenih izbruhov.
(15)
Prilogi V in XIV k Izvedbeni uredbi (EU) 2021/404 bi bilo zato treba spremeniti, da se upoštevajo trenutne epidemiološke razmere v zvezi z visokopatogeno aviarno influenco v Kanadi, Združenem kraljestvu in Združenih državah Amerike.